ASL AFTERNOON TRADE – บล.เอเอสแอล
SET… กังวลสงครามการค้ายืดเยื้อ ในประเทศยังไร้ปัจจ …
29 พ.ย. 2562

SET… กังวลสงครามการค้ายืดเยื้อ ในประเทศยังไร้ปัจจัยหนุน
ตลาดหุ้นไทยภาคเช้าแกว่งตัวลงต่อรับข่าวประธานาธิบดี โดนัลด์ ทรัมป์ ของสหรัฐลงนามในร่างกฎหมายสนับสนุนการเรียกร้องประชาธิปไตยในฮ่องกง ทำให้นักลงทุนกลับมากังวลการเจรจาการค้าระหว่างจีนและสหรัฐ ที่อาจจะไม่สามารถได้ข้อสรุป ทำให้มีแรงขายทำกำไรส่งผลให้ตลาดหุ้นทั่วโลกปรับตัวลงถ้วนหน้า ราคาน้ำมันที่ย่อตัวลงมา หลังตัวเลขสต็อกน้ำมันในสหรัฐปรับเพิ่มขึ้นอีก ประกอบกับตัวเลขภาคการผลิตและการส่งออกที่ยังไม่ดีของไทย
กลยุทธ์ – ดัชนีปิดภาคเช้าด้วยแท่งเทียนสีดำยาวลงมาที่ขอบล่าง Bollinger Bandระหว่างวันการปรับตัวเน้นยืนแนวรับ 1,583-1,579 เป็นจุดพิจารณาหลักไม่ควรต่ำกว่าลงมา ต่ำกว่ารอซื้อรอบใหม่ที่ 1,565
BDMS
ยืนแนวต้าน 24.80 ได้มั่นคง
ปิด 24.90
แนวรับ 24.50 / 24.10
แนวต้าน 25.25 / 26.25
Cut loss &lt; 24.10
แท่งเทียนปรับตัวขึ้นทดสอบยืนแนวต้าน 24.80 ผ่านยืนได้มั่นคง มีโอกาสที่จะปรับตัวขึ้นต่อเพื่อทดสอบยืนแนวต้านถัดไปที่ 25.25 / 26.25 ตามลำดับ ระหว่างวันเน้นยืนที่แนวรับ 24.50 / 24.10 ขณะที่ Slow Stoc. ที่ชี้ขึ้นและ RSI ที่ชี้ขึ้นมีค่ามากกว่า 50 เป็นสัญญาณบวกต่อแนวโน้ม
TPIPL
ปรับตัวยืน EMA10 วันที่เป็นแนวต้านขาลงได้มั่นคง
ปิด 1.29
แนวรับ 1.28 / 1.21
แนวต้าน 1.32 / 1.36
Cut loss &lt; 1.21
แนวโน้มการแกว่งตัวแท่งเทียนปรับตัวยืน EMA10 วันที่เป็นแนวต้านขาลงได้มั่นคง มีโอกาสที่ปรับตัวขึ้นทดสอบแนวต้าน 1.32/1.36 ตามลำดับ ระหว่างวันเน้นยืนที่แนวรับ 1.28/1.21 เพื่อคงแนวโน้มของขาขึ้น ขณะที่ RSI และ Slow stoc. ชี้ขึ้นเป็นสัญญาณบวกต่อแนวโน้ม
SELL SIGNAL WHA
ปรับตัวลงหลุดขอบล่าง Bollinger Band
ปิด 4.18
แนวรับ 4.14 / 4.04
แนวต้าน 4.20 / 4.28
แท่งเทียนปรับตัวลงด้วยแท่งเทียนสีแดงยาวหลุดขอบล่าง Bollinger Band พร้อมปริมารการซื้อขาย ระยะสั้นยังไม่สร้างจุดต่ำใหม่กว่า 4.14 ระหว่างวันมีโอกาสปรับตัวลงอีกให้เน้นยืนที่แนวรับ 4.14 / 4.04 ต่ำกว่าควรหลีกเลี่ยง ขณะที่ Slow stoc. ตัดลง + RSI ที่ชี้ลงเข้าสู่ภาวะ oversold เป็นลบต่อแนวโน้ม
TIME TO SWITCH
ICT
แนะนำ SWITCH กลุ่ม “ICT” เช่น ADVANC TRUE DTAC ในระยะสั้น โดยแนวโน้มการแข่งขันเริ่มสูงขึ้น รวมถึงความคืบหน้าของธุรกิจ 5G คาดว่าการประมูลคลื่นความถี่จะเริ่มขึ้นใน 1Q20 หรือต้น 2Q20 อย่างช้า
โรงพยาบาล
แนะนำการลงทุนมาเป็นกลุ่ม “โรงพยาบาล” เช่น BDMS BH BCH EKH เนื่องจากเป็นหุ้น defensive หลังจากมองว่าสงครามการค้าจะยังคงยืดเยื้อต่อไป และรวมถึงการคาดการผลประกอบการในไตรมาสที่ 4 ที่มีมุมมองเชิงบวก
 